GRAČANICA - Humanitarna organizacija “Solidarnost za Kosovo” obezbedila je šezdeset plastenika za porodice sa Kosmeta koje se bave poljoprivredom, a u koje je uložila 30.000 evra. Po rečima Arnoa Gujona, predsednika ove humanitarne organizacije, plastencii su obezbeđeni za porodice u Gračanici, Kosovskoj Kamenici, Mogili i Cernici.



Pročitajte još:Gujon: Cilj da pretvorimo želju za istinom u konkretne akcije





- Zahvaljujući tim plastenicima sezona uzgajanja povrća trajaće znatno duže, od marta od novembra, i time će proizvodnja povrća i voća biti značajnije veća. Ove porodice koje žive samo od poljoprivrede biće samostalnije i moći će čak i jedan deo proizvodnje da plasiraju na tržište - istakao je Gujon prilikom obilaska nekih od porodica kojima su obezbeđeni plastenici. On je naglasio značaj ulaganja u poljoprivredne kapacitete porodica jer je to, kako je naglasio, ulaganje u opstanak vrednog i hrabrog naroda na KiM.



